CELEX: 31989D0416
Language: el
Date: 1989-06-20 00:00:00
Title: 89/416/Ευρατόμ: Απόφαση του Συμβουλίου της 20ής Ιουνίου 1989 σχετικά με την έγκριση ενός ειδικού προγράμματος έρευνας και εκπάιδευσης για την Ευρωπαϊκή Κοινότητα Ατομικής Ενέργειας στον τομέα της προστασίας από τις ακτινοβολίες ( 1990-1991 )

Avis juridique important

|

31989D0416

89/416/Ευρατόμ: Απόφαση του Συμβουλίου της 20ής Ιουνίου 1989 σχετικά με την έγκριση ενός ειδικού προγράμματος έρευνας και εκπάιδευσης για την Ευρωπαϊκή Κοινότητα Ατομικής Ενέργειας στον τομέα της προστασίας από τις ακτινοβολίες ( 1990-1991 )  

Επίσημη Εφημερίδα αριθ. L 200 της 13/07/1989 σ. 0050 - 0056

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιουνίου 1989 σχετικά με την έγκριση ενός ειδικού προγράμματος έρευνας και εκπαίδευσης για την Ευρωπαϊκή Κοινότητα Ατομικής Ενέργειας στον τομέα της προστασίας από τις ακτινοβολίες ( 1990-1991 ) ( 89/416/Ευρατόμ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για της ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,  τη γνώμη του Ευρωπαϊκού Κοινοβουλίου^(1),  τη γνώμη της Οικονομικής και Κοινωνικής Επιτροπής^(2 ),  Εκτιμώντας :  ότι το Συμβούλιο, με την απόφαση 87/516/Ευρατόμ, ΕΟΚ^(3 ), όπως τροποποιήθηκε από την απόφαση 88/193/ΕΟΚ, Ευρατόμ^( 4 ), ενέκρινε το πογραμμα-πλαίσιο κοινοτικών ενεργειών στον τομέα της έρευνας και τεχνολογικής ανάπτυξης ( 1987-1991 ), το οποίο προβλέπει  μεταξύ άλλων δραστηριότητες που σχετίζονται με την προστασία από τις ακτινοβολίες  ότι η Επιστημονική και Τεχνική Επιτροπή διατύπωσε θετική γνώμη για την πρόταση της Επιτροπής όσον αφορά το πρόγραμμα 1990-1991  ότι είναι προς όφελος της Κοινότητας να συμπληρώσει και να διευρύνει τις γνώσεις και τα επιστημονικά στοιχεία που απαιτούνται για αντικειμενική μελέτη σχετικά με την έκθεση του ανθρώπου στις ακτινοβολίες και στη ραδιενέργεια, με τις συνέπειες της  έκθεσης του ανθρώπου στις ακτινοβολίες και με την εκτίμηση και διαχείριση των κινδύνων, όπως αυτοί συγκεκριμενοποιούνται στο έγγραφο σχετικά με τις "ανάγκες της Κοινόητας για έρευνα στον τομέα της προστασίας από τις ακινοβολίες για την περίοδο  1990-1994"  ότι η ανώτερη εκπάιδευση, η επιστημονική συνεργασία και η ανταλλαγή επιστημόνων και επιστημονικών πληροφοριών είναι ουσιαστικές για την προστασία από τις ακτινοβολίες  ότι η έρευνα που καλύπτεται από την παρούσα απόφαση είναι ένας κατάλληλος τρόπος για τη συνέχιση αυτής της δράσης .  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :    Άρθρο 1 Θεσπίζεται Ειδικό Πρόγραμμα ιΕρευνας και εκπαίδευσης για την Ευρωπαϊκή Κοινότητα Ατομικής Ενέργειας στον τομέα της προστασίας από τις ακτινοβολίες όπως αυτό καθορίζεται στο παράρτημα Ι, για διάστημα δύο ετών από την 1η Ιανουαρίου 1990 .  Άρθρο 2 Τα κεφάλαια που κρίνονται αναγκαία για την εκτέλεση του προγράμματος ανέρχονται σε 21,2 εκατομμύρια Ecu, συμπεριλαμβανομένων των δαπανών για προσωπικό 28 ατόμων .  Ενδεικτική κατανομή των κονδυλίων αυτών περιέχεται στο παράρτημα Ι .  Άρθρο 3 Λεπτομερείς κανόνες για την εφαρμογή του προγράμματος και το ποσοστό συμμετοχής της Κοινότητας στη χρηματοδότηση καθορίζονται στο παράρτημα ΙΙ .  Άρθρο 4 1. Μετά την ολοκλήρωση του προγράμματος η Επιτροπή θα πραγματοποιήσει αξιολόγηση των αποτελεσμάτων την οποία θα υποβάλει κατόπιν στο Ευρωπαϊκό Κοινοβούλιο και στο Συμβούλιο .  2 .  Η έκθεση που αναφέρεται στην παράγραφο 1 θα συνταχθεί με βάση τους στόχους και τα κριτήρια που καθορίζονται στο παράρτημα ΙΙΙ της παρούσας απόφασης και σύμφωνα με το άρθρο 2 παράγραφος 2 της απόφασης 87/516/Ευρατόμ, ΕΟΚ .  Άρθρο 5 1 .  Η Επιτροπή θα είναι υπεύθυνη για την εκτέλεση του προγράμματος και θα επικουρείται στην εφαρμογή του από τη Συμβουλευτική Επιτροπή Διαχείρισης και Συντονισμού για την προστασία από τις ακτινοβολίες που έχει συσταθεί με την απόφαση  84/338/ΕΚΑΕ, ΕΚΑΧ, ΕΟΚ του Συμβουλίου της 29ης Ιουνίου 1984 σχετικά με τις διαρθρώσεις και τις διαδικασίες διαχείρισης και συντονισμού των κοινοτικών δραστηριοτήτων, έρευνας, ανάπτυξης και επίδειξης^(5 ).  2 .  Οι συμβάσεις που θα συνάψει η Επιτροπή θα διέπουν τα δικαιώματα και τις υποχρεώσεις κάθε μέρους, και ιδίως τις ρυθμίσεις για τη διάδοση, προστασία και εκμετάλλευση των αποτελεσμάτων της έρευνας .  Άρθρο 6 Η παρούσα απόφαση απευθύνεται στα κράτη μέλη .   Λουξεμβούργο, 20 Ιουνίου 1989 .  Για το Συμβούλιο Ο Πρόεδρος J . SOLANA MADARIAGA   ( 1 ) EE ariu . C 158 thw 26 . 6 . 1989 . ( 2 ) EE ariu . C 159 thw 26. 6 . 1989 . ( 3 ) EE ariu . L 302 thw 24 . 10 . 1987, s . 1 . ( 4 ) EE ariu . L 89 thw 6 . 4 . 1988, s . 35 . ( 5 ) EE ariu . L 177 thw 4 . 7 . 1984, s . 25 .   ΠΑΡΑΡΤΗΜΑ Ι   ΠΕΡΙΕΧΟΜΕΝΟ ΤΟΥ ΠΡΟΓΡΑΜΜΑΤΟΣ ΚΑΙ ΕΝΔΕΙΚΤΙΚΗ ΕΣΩΤΕΡΙΚΗ ΚΑΤΑΝΟΜΗ ΤΩΝ ΚΟΝΔΥΛΙΩΝ  Ενδεικτική κατανομή των κονδυλίων, συμπεριλαμβα - νομένων των δαπανών προσωπικού και των διοικητικών δαπανών ( σε εκατομμύρια Ecu ) Α .  ΕΚΘΕΣΗ ΤΟΥ ΑΝΘΡΩΠΟΥ ΣΤΙΣ ΑΚΤΙΝΟΒΟΛΙΕΣ ΚΑΙ ΤΗ ΡΑΔΙΕΝΕΡΓΕΙΑ 7,4  1 .  Μέτρηση των δόσεων ακτινοβολίας και ερμηνεία της 1.1 .  Ανάπτυξη και εφαρμογή προτύπων και μεθόδων που συνδέονται με τις έννοιες των ποσοτήτων ισοδυνάμου δόσεως για την εξωτερική και εσωτερική έκθεση .  1.2 .  Ακτινοβολίες και όργανα δοσιμετρίας στον άνθρωπο και στο χώρο .  1.3 .  Συναγωγή δων δόσεων στα όργανα και πραγματικό ισοδύναμο δόσεων .  1.4 .  Αξιολόγηση εξωτερικής έκθεσης .  2 .  Μεταφορά και συμπεριφορά των ραδιονουκλεϊδίων στο περιβάλλον 2.1 .  Περιβαλλοντική συμπεριφορά των ραδιονουκλεϊδίων σε περιπτώσεις που χρήζουν ιδιαίτερης προσοχής για τη μακροπόθεση συμπεριφορά ή μετά από ατυχήματα .  2.2 .  Φυσική ραδιενέργεια στο περιβάλλον και η πορεία μεταβολισμού στον άνθρωπο .  2.3 .  Επίδραση της ειδογένεσης, χημικές μεταβολές, αλλαγές στις φυσικοχημικές ιδιότητες και βιολογικός μετασχηματισμός, ιδίως όσον αφορά :  - τα μακρόβια προϊόντα σχάσης και διάβρωσης,  - τις ακτινίδες, το τρίτιο, π.χ . αναγωγή που αερίου υδρογόνου και μετατροπή του ανόργανου σε οργανικά δεσμευμένο τρίτιο και - τα απόβλητα των ραδιοφαρμακευτικών προϊόντων ή της πυρηνικής ιατρικής .  2.4 .  Η συμπεριφορά ραδιονουκλεϊδίων που έχουν ελευθερωθεί τυχαία και η αξιολόγηση της αξιοπιστίας των παραμέτρων μεταφοράς και των πειραματικών μελετών .  2.5 .  Ο ρόλος της δέσμευσης και της ελευθέρωσης ραδιονουκλεϊδίων σε φυσικά οικοσυστήματα όπως δάση, βαλτότοποι, έλη, τέλματα, υγρότοποι και περιθωριακές γεωργικές περιοχές .  2.6 .  Ανάπτυξη μέτρων αντιμετώπισης για να μειωθεί η μόλυνση του περιβάλλοντος και να εμποδιστεί η μεταφορά της στον άνθρωπο .  Ενδεικτική κατανομή των κονδυλίων, συμπεριλαμβα - νομένων των δαπανών προσωπικού και των διοικητικών δαπανών ( σε εκατομμύρια Ecu ) Β .  ΕΠΙΠΤΩΣΕΙΣ ΤΗΣ ΕΚΘΕΣΗΣ ΤΟΥ ΑΝΘΡΩΠΟΥ ΣΕ ΑΝΤΙΝΟΒΟΛΙΕΣ - ΑΞΙΟΛΟΓΗΣΗ, ΠΡΟΛΗΨΗ ΚΑΙ ΘΕΡΑΠΕΙΑ 7,4  1 .  Στοχαστικές συνέπειες των ακτινοβολιών 1.1 .  Ερμηνεία των συνολικά χαμηλών δόσεων και των αποτελεσμάτων των χαμηλών δόσεων ανά μονάδα χρόνου με τη βοήθεια της δοσιμετρίας .  1.2 .  Αποκατάστηση και μετατροπή γενετικών αλλοιώσεων και της ευαισθησίας του ανθρώπου στις ακτινοβολίες .  1 .3 .  Μελέτες σε κύτταρα, μόρια και ζώα για τον καθορισμό του κινδύνου των στοχαστικών σωματικών επιπτώσεων της αντινοβολίας ως προς τις συνολικά χαμηλές δόσεις, το ποσοστό χαμηλών δόσεων ανά μονάδα χρόνου και την ποιότητα της ακτινοβολίας .  1.4 .  Εκτίμηση των γενετικών κινδύνων στον άνθρωπο .  1.5 .  Δράση των ραδιονουκλεϊδίων σε στοιχεία στόχους σε σχέση με το μεταβολισμό των ραδιονουκλεϊδίων και μελέτες για βιολογικά μοντέλα για τον καρκίνο που προκαλείται από ραδιονουκλεΐδια, ιδίως τον καρκίνο των πνευμόνων, των οστών, του ήπατος .  2 .  Μη στοχαστικές συνέπειες των ακτινοβολιών 2.1 .  Τα σύνδρομα ακτινοβολιών και η θεραπεία τους μετά την έκθεση μεγάλων τμημάτων του σώματος .  2.2 .  Ακτινοβόληση και έκθεση σε δεσμευόμενη δόση ενσωματωμένων ραδιονουκλεϊδίων .  2.3 .  Τα σύνδρομα ακτινοβολιών και η θεραπεία τους μετά από τοπική έκθεση στο δέρμα και τους υποδόριους ιστούς .  2.4 .  Βλάβες λόγω ακτινοβολίας στους οφθαλμούς, τον θυρεοειδή και άλλους ιστούς που εξετάζονται στο πλαίσιο της προστασίας από τις ακτινοβολίες .  3 .  Επιπτώσεις της ακτινοβολίας στους αναπτυσσόμενους οργανισμούς Ενδεικτική κατανομή των κονδυλίων, συμπεριλαμβα - νομένων των δαπανών προσωπικού και των διοικητικών δαπανών ( σε εκατομμύρια Ecu ) Γ .  ΚΙΝΔΥΝΟΙ ΚΑΙ ΔΙΑΧΕΙΡΙΣΗ ΤΗΣ ΕΚΘΕΣΗΣ ΣΕ ΑΚΤΙΝΟΒΟΛΙΕΣ  6,4  1 .  Εκτίμηση της έκθεσης του ανθρώπου σε ακτινοβολίες και κίνδυνοι 1.1 .  Αξιολόγηση και στατιστικές των διαφόρων τύπων έκθεσης του ανθρώπου .  1.2 .  ιΕκθεση σε φυσική ραδιενέργεια και αξιολόγηση των παραμέτρων που επηρεάζουν τους κινδύνους αυτούς .  1.3 .  Συγκριτική εκτίμηση της έκθεσης και των κινδύνων .  1.4 .  Επιδημιολογικές μελέτες σε ανθρώπινους πληθυσμούς .  2 .  Βελτιστοποίηση και διαχείριση της προστασίας από τις ακτινοβολίες .  2.1 .  Βελτιστοποίηση της προστασίας από τις ακτινοβολίες .  2.2 .  Μείωση της έκθεσης των ασθενών στην ιατρική διαγνωστική ακτινολογία .  2.3 .  Διαχείριση της προστασίας από τις ακτινοβολίες υπό κανονικές συνθήκες και σε περιπτώσεις ατυχημάτων .  2.4 .  Στοχαστική εκτίμηση των κινδύνων και μοντέλα σε πραγματικό χρόνο για την εκτίμηση των επιπτώσεων τυχαίας έκλυσης ραδιενέργειας και την αξιολόγηση της αποτελεσματικότητας και της σκοπιμότητας μέτρων αντιμετώπισής της .  Σύνολο (;)^ 21,2 ^(;) (;) Από τα οποία περίπου 5,87 εκατομμύρια Ecu αφορούν δαπάνες προσωπικού και διοικητικές δαπάνες .    ΠΑΡΑΡΤΗΜΑ ΙΙ   ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ ΚΑΙ ΠΟΣΟΣΤΟ ΤΗΣ ΧΡΗΜΑΤΟΔΟΤΙΚΗΣ ΣΥΜΜΕΤΟΧΗΣ ΤΗΣ ΚΟΙΝΟΤΗΤΑΣ  Το πρόγραμμα αποτελείται από δραστηριότητες που εκτελούνται μέσω ερευνητικών συμβάσεων κοινής δαπάνης που συνάπτονται με αρμόδιους δημόσιους ή ιδιωτικούς ερευνητικούς  οργανισμούς εγκατεστημένους στα κράτη μέλη .  Εκτός των ερευνητικών συμβάσεων κοινής δαπάνης, το πρόγραμμα δύναται επίσης να εκτελεσθεί μέσω συμβάσεων μελετών και δράσεων συντονισμού . Ιδιαίτερη έμφαση θα δοθεί στη χορήγηση υποτροφιών για επιμόρφωση/κινητικότητα . Η σύναψη των συμβάσεων ή η χορήγηση  των υποτροφιών αυτών θα γίνεται, όταν χρειάζεται, μετά από διαδικασία επιλογής βασισμένη σε προσκλήσεις για υποβολή προσφορών που θα δημοσιεύονται στην Επισημη Εφημερίδα των Ευρωπαϊκών Κοινοτήτων .  Στις συμβάσεις κοινής δαπάνης δύνανται να συμμετάσχουν δημόσιοι ή ιδιωτικοί ερευνητικοί οργανισμοί, συμπεριλαμβανομένων και πανεπιστημίων εγκατεστημένων στην Κοινότητα . Κάθε συμβαλλόμενος θα πρέπει να συμβάλει ουσιαστικά στα επί μέρους σχέδια και να  φέρει σημαντικό μέρος του κόστους, 50 % του οποίου θα καταβάλλεται υπό κανονικές συνθήκες από την Κοινότητα.Προκειμένου όσον αφορά τα πανεπιστήμια ή παρόμοιους οργανισμούς που εκτελούν σχέδια, μέσα στα πλαίσια αυτού του προγράμματος, υπάρχει η  εναλλακτική δυνατότητα να αναλαμβάνει η Κοινότητα μέχρι και το 100 % των απαιτουμένων προσθέτων δαπανών .  Τα ερευνητικά σχέδια κοινής δαπάνης θα εκτελούνται, όπου χρειάζεται, από συμμετέχοντες πλειόνων κρατών μελών .  Η Επιτροπή θα διανείμει, σε όλες τις κοινοτικές γλώσσες, πληροφοριακό υλικό που θα συνοδεύει την πρόσκληση συμμετοχής, ούτως ώστε να εξασφαλίσει ίσες ευκαιρίες στις επιχειρήσεις, τα πανεπιστήμια και τα ερευνητικά κέντρα στα κράτη μέλη .  Οι πληροφορίες που θα προκύπτουν από την εφαρμογή των δραστηριοτήτων κοινής δαπάνης θα καθίστανται προσιτές σε όλα αξίσου τα κράτη μέλη . Οι άδειες ή/και άλλα δικαιώματα που τυχόν γεννηθούν στα πλαίσια του προγράμματος θα υπόκεινται στους κοινοτικούς κανόνες, λαμβανομένων υπόψη και των συμβατικών ρυθμίσεων .    ΠΑΡΑΡΤΗΜΑ ΙΙΙ   ΣΤΟΧΟΙ ΤΟΥ ΠΡΟΓΡΑΜΜΑΤΟΣ ΚΑΙ ΚΡΙΤΗΡΙΑ ΑΞΙΟΛΟΓΗΣΗΣ  Το πρόγραμμα προστασίας από τις ακτινοβολίες 1990-1991 καλύπτει μέρος των ερευνητικών αναγκών της Κοινότητας στον τομέα της προστασίας από τις ακτινοβολίες για την περίοδο 1990-1994, που εκτέθηκαν στην  ανακοίνωση της Επιτροπής [COM(88 ) 789 τελικό] και αποσκοπεί μέσω μιας ερευνητικής προσπάθειας ευρωπαϊκής συνεργασίας να παράσχει :  - την επιστημονική βάση για τη συνεχή αναπροσαρμογή των "βασικών προτύπων ασφαλείας για την προστασία της υγείας του ευρέος κοινού και των εργαζομένων από τους κινδύνους της ιονίζουσας ακτινοβολίας" και το ερέθισμα για τη συνεχή εξέλιξη της φιλοσοφίας  και των αντιλήψεων περί προστασίας από τις ακτινοβολίες σε όλα τα κράτη μέλη, λαμβανομένης υπόψη της σχετικής εμπειρίας των κρατών μελών,  - τις επιστημονικές γνώσεις που απαιτούνται για να αξιολογηθεί η καρκινογένεση και οι γενετικές αλλοιώσεις σε εργαζόμενους και στο ευρύ κοινό από την έκθεσή τους σε χαμηλές συνολικά δόσεις και σε χαμηλές δόσεις ανά μονάδα χρόνου διαφόρων ποιοτήτων που  προέρχονται από φυσική ακτινοβολία, από την ιατρική διαγνωστική ακτινολογία και από την πυρηνική βιομηχανία,  - τις μεθόδους για την εκτίμηση των κινδύνων που προέρχονται από ατυχήματα με διαφυγή ακτινοβολίας, όπως και την αιτιολόγηση και τις τεχνικές για την εφαρμογή μέτρων αντιμετώπισής τους,  - τις πληροφορίες που απαιτούνται για τη διάδοση αντιλήψεων και πρακτικών προστασίας από τις ακτινοβολίες οι οποίες να ανταποκρίνονται στις δημιουργούμενες ανάγκες, π.χ . με τις καινοτόμους εφαρμογές των ακτινοβολιών στην ιατρική και τη βιομηχανία,  - το αντικειμενικό επιστημονικό υπόβαθρο για να βοηθηθούν οι αρμόδιες εθνικές αρχές να καταλήξουν σε ορθολογικές αποφάσεις για τη λειτουργία της πυρηνικής βιομηχανίας, για την ανάπτυξη κριτηρίων για τη ραδιενέργεια όσον αφορά το περιβάλλον, για τη  διαχείριση έκτακτων καταστάσεων κήρυξης συναγερμού και για την αντικειμενική πληροφόρηση του κοινού όσον αφορά τους κινδύνους και τα οφέλη,  - τα κίνητρα και τη βάση της συνεργασίας μεταξύ επιστημόνων και ερευνητικών ιδρυμάτων από διάφορα κράτη μέλη, και την απαιτούμενη ανώτερη εκπαίδευση για να διατηρηθεί η επιστημονική αυτάρκεια της Κοινότητας, συμπεριλαμβανομένης και της βελτιωμένης και  ευρείας εκπαίδευσης νέων επιστημόνων στον τομέα της προστασίας από τις ακτινοβολίες,  - την αποτελεσματική χρησιμοποίηση και καταγραφή των γνώσεων που θα αποκτηθούν ή έχουν αποκτηθεί στα πλαίσια του παρόντος και των προηγούμενων κοινοτικών προγραμμάτων προστασίας, απο τις ακτινοβολίες πράγμα που θα μπορούσε να συμβάλει στην καλύτερη από  κοινού κατανόηση αυτών των επιστημονικών ζητημάτων και να οδηγήσει στη βελτίωση της πληροφόρησης του ευρύτερου κοινού σχετικά με αυτά .  Ο βαθμός στον οποίο το πρόγραμμα θα επιτύχει τους προαναφερόμενους στόχους θα αξιολογηθεί από ανεξάρτητους εμπειρογνώμονες σύμφωνα με το κοινοτικό σχέδιο δράσης που αφορά την αξιολόγηση των ερευνητικών και αναπτυξιακών δραστηριοτήτων της Κοινότητας .  Τα κύρια κριτήρια αξιολόγησης του προγράμματος είναι :  - η επιστημονική κια τεχνολογική του συμβολή στην πολιτική προστασίας από τις ακτινοβολίες στην Κοινότητα,  - η χρησιμότητα των αποτελεσμάτων της έρευνας που πραγματοποιείται στα πλαίσια του προγράμματος αυτού για τη συνεχή αναπροσαρμογή των "βασικών προτύπων ασφάλειας για την προστασία της υγείας του ευρέος κοινού και των εργαζομένων από τους κινδύνους της  ιονίζουσας ακτινοβολίας" και για τη θεωρητική θεμελίωση της προστασίας από τις ακτινοβολίες και των πρακτικών εφαρμογών της,  - η επιστημονική πρωτοτυπία των εργασιών, η χρησιμότητά τους για την εκτίμηση των κινδύνων, ιδίως από την έκθεση σε συνολικά χαμηλή δόση και χαμηλή δόση ανά μονάδα χρόνου που προέρχεται από φυσικές, ιατρικές και τεχνικές πηγές, και η συμβολή τους στην  εκτίμηση και διαχείριση των κινδύνων από ατυχήματα που συνεπάγονται διαφυγή ακτινοβολίας,  - οι τρόποι με τους οποίους οι πληροφορίες που προέκυψαν από το πρόγραμμα οδήγησαν στην υιοθέτηση αντιλήψεων και πρακτικών προστασίας, σε σχέση με τις απαιτήσεις που δημιουργούν οι νέες εφαρμογές των ακτινοβολιών και βοήθησαν τις αρμόδιες εθνικές αρχές  να καταλήξουν σε ορθολογικές αποφάσεις για την προστασία από τις ακτινοβολίες σε κανονικές και έκτακτες περιστάσεις,  - ο ρόλος του στη διάδοση γνώσεων,  - ο βαθμός στον οποίο συνέβαλε το πρόγραμμα στη συνεργασία μεταξύ εργαστηρίων των κρατών μελών, βοήθησε στην ανώτερη εκπαίδευση των επιστημόνων και προώθησε τη διάδοση των επιστημονικών γνώσεων στον τομέα της προστασίας από τις ακτινοβολίες,  - η αποτελεσματικότητα της διαχείρισης .  Επιπλέον, πρέπει να εξετασθούν επίσης τα κριτήρια που ορίζονται για την αναθεώρηση της περιόδου 1988-1989 ^(;):  - κατά πόσον υπήρξε σημαντική συμβολή στην ανάπτυξη οικονομικότερων τεχνικών για την πρόληψη και την αντιμετώπιση των επιβλαβών συνεπειών των ακτινοβολιών, ιδίως αυτών που απορρέουν από υποθετικά ατυχήματα λαμβανομένου υπόψη του Τσερνομπίλ . Ιδιαίτερα  κατά πόσον :    - έχει βελτιωθεί η αξιοπιστία των μοντέλων ατμοσφαιρικής μεταφοράς των ρύπων σε μεγάλες αποστάσεις,    - έχουν παραχθεί βελτιωμένα στοιχεία και μοντέλα για τη μεταφορά ραδιονουκλεϊδίων στην αλυσίδα διατροφής,    - έχει αποδειχθεί ή απορριφθεί η σκοπιμότητα επιδημιολογικών μελετών σχετικά με τις συνέπειες των ακτινοβολιών στην υγεία του πληθυσμού,    - έχουν γίνει περισσότερο κατανοητές οι συνέπειες των ακτινοβολιών διαφόρων σεναρίων πυρηνικών ατυχημάτων,    - έχει αναπτυχθεί το επιστημονικό υπόβαθρο των στοιχείων βάσεως για παράγωγα επίπεδα μεταφοράς για την κήρυξη συναγερμού,    - έχουν βελτιωθεί τα πρακτικά μέτρα αντιμετώπισης όσον αφορά τις καλλιέργειες και το υδάτινο περιβάλλον, το αστικό περιβάλλον και την προληπτική φαρμακευτική αγωγή,    - έχουν ανευρεθεί καλύτερες μέθοδοι για την παρακολούθηση και τον έλεγχο ατυχημάτων,    - έχουν προωθηθεί μεθοδολογίες θεραπείας και διάγνωσης των ατόμων που έχουν εκτεθεί σε ακτινοβολίες .  (;) ΕΕ αριθ . L 16 της 21.^1.^1988, σ . 44 .